《海珠慈度寺》
宋代·李震

海上禅扉记昔游，黄金鳌背踏清秋。天花影覆盘陀石，舍利光生杜若洲。

足底潮声来合浦，望中云气接罗浮。老僧不管人间事，闲对沧浪数白鸥。

作者简介：李震，汴人也。靖康初，金人迫京师，震时为小校，率所部三百人出战，杀人马七百余，已而被执。金人曰：“南朝皇帝安在？”震曰：“我官家非尔所当问。”金人怒，絣诸庭柱，脔割之，肤肉垂尽，腹有余气，犹骂不绝口。